-Què vols? -Vull la meva vida.
EN EPISODIS ANTERIORS
Alemanya vol comprar la meitat francesa
sense que França ho sàpiga.
Ara tenim una oportunitat.
[en francès] Mataré els teus agents, fins que em torneu el que m'heu robat.
Inventa-t'ho, menteix.
[en francès] L'agent alemany t'ha enganyat.
Suspèn l'atac.
En Matteo creu que diu la veritat.
[en italià] Jo no.
Diana, som els bons.
Recorda-ho sempre.
8 ANYS ABANS
SEU COMPANYIA AÈRIA OKYS JET
Ara saps que no va ser un accident.
Qui ets? Què vols?
T'hauries de demanar
si podràs desencriptar els fitxers que has robat.
I la resposta és: "No. "
Perquè et cal això.
Hi trobaràs un nom
i descobriràs per a qui treballa.
-I tu? Ets del servei secret? -No.
Però van ser ells qui van abatre el vol OT9732 i van matar els teus pares.
Ara ja ho saps i en tens proves.
Què faràs?
Anar a la policia?
Denunciar-ho i esperar un judici just?
Quants anys passaran?
Com creus que acabarà, Diana?
-No m'aturaré. -No vull que t'aturis.
Però la justícia que vols no existeix.
Els qui estan al poder dirigeixen les nostres vides.
No som més que peons.
Però alguns ens hem cansat i hem decidit aturar el joc.
Tu lluites contra el sistema i nosaltres anem més enllà.
El volem substituir.
Qui sou?
La veritat.
T'he enviat una adreça, ves-hi demà a les 9:00.
Heu estat seleccionats per l'agència com a reclutes potencials.
Avui comenceu la instrucció.
Quan l'acabeu,
els qui demostreu el vostre valor esdevindreu operatius.
Rebreu un salari que ningú pot igualar,
però, si sou aquí, no és pels diners.
És perquè no suporteu la injustícia.
Les que es consideren les millors democràcies del planeta
han demostrat ser dèbils, corruptes,
a mercè dels grups poderosos
que fomenten la desigualtat a tot arreu.
Per cada guerra,
cada atemptat, cada carestia, hi ha un sistema que ho ha volgut
i una agència que hi ha donat suport.
Ens van crear per lluitar contra això.
Però seré molt clar:
hi ha un enemic que hem de vigilar especialment,
una agència secreta tan gran com la nostra
que s'amaga darrere el bonisme.
Però tenim un avantatge:
nosaltres sabem qui són, però ells no saben qui som.
I això ha de continuar així.
No parleu amb ningú.
No us fieu de ningú.
Hi podeu comptar, que ho sabrem.
Es diuen Manticore.
El cap és en Matteo, el reclutador.
Ha parlat dels Zani?
No, ha dit només l'essencial. No he pogut veure gaire cosa.
Estan ben organitzats, la seu és enorme.
Què volen?
Subvertir el sistema
i tenir el control absolut de les persones.
Per què no me n'has parlat, d'ell?
Hi ha coses que no et puc explicar.
M'agradaria, però no puc.
Però soc la teva germana. Si no m'ho dius a mi, a qui ho diràs?
D'acord, tens raó.
Ei.
Només et vull ajudar.
Ja ho sé…
però no pots.
No és el moment per tenir visites.
És la meva germana.
I que faràs? Narcotitzar-la totes les nits?
Que vindreu cada nit?
Tranquil·la, Giada, jo me n'ocupo.
N'estàs segur?
Ho hauré de comprovar bé.
La situació ja és prou complicada.
-El meu raonament no té sentit? -No és això.
Sí que té sentit, ho admeto.
Després del que ha passat, no em puc permetre córrer més riscs.
Què ha passat?
Hem perdut 12 agents i potser haurem de tancar.
Seu.
El teu pare està molt nerviós, és comprensible.
Però sap també que continuem dempeus gràcies a tu.
Et vaig fer cas, vaig assenyalar els alemanys.
Tenies raó: hi havia un agent alemany al nostre territori.
La Cécile sap que en Klein està jugant brut
i li ha donat un ultimàtum.
Li ha demanat les coordenades per trobar en Weber.
S'hi deu haver negat.
Ha tallat la comunicació.
Estan enfrontats els uns amb els altres.
És l'oportunitat.
-L'hem d'aprofitar. -Hi estic d'acord.
Sort que encara soc a càrrec de l'agència.
Reconstruir l'aliança amb la Cécile
és el que hem de fer.
-Després del que va fer ahir? -Això només demostra el que dic.
Ella és la més poderosa. L'hem de tenir ben a prop.
En Weber podria tenir l'altra meitat de l'arma.
Si tinguéssim les dues…
No la farem servir per destruir els socis.
Tu vols una guerra, Edoardo, jo no.
Hem de trobar la meitat francesa
i tornar-los-la com una ofrena de pau.
Però hem de trobar en Weber viu, perquè ens digui què va passar a Lugano.
Ja és hora que ho aclarim.
Què passa?
No serà fàcil capturar en Weber.
He activat els nostres canals.
L'han vist a prop de Trapani.
-És la zona que controlen els Tringali? -No només ells.
La informació m'ha arribat d'un clan rival, els Magnano.
Deuen saber que ja no treballem amb els Tringali
-i volen que els tinguem presents. -Exactament.
Ens diran on és en Weber només en persona i a un membre de la família.
Ves-hi tu.
Continuem al joc gràcies a tu.
I el premi és reunir-se amb la màfia?
Ens han de dir el que saben. No estan en situació d'exigir res.
Crec que realment ens volen conèixer, Julia.
[en anglès] Doncs ves-hi tu.
Mama.
El pare té raó.
Hi aniré jo.
Bé, marxaràs avui mateix.
En Klein deu estar organitzant l'extracció, ens hi hem d'anticipar.
M'imagino que no hi aniré tot sol.
Ens cal un agent expert.
Qui m'acompanyarà a la missió?
Algun suggeriment?
CONVOCATÒRIA IMMEDIATA
Sí.
D'acord, envia'm les dades i hi vaig.
Bon dia.
Perdó, no et volia despertar.
Com vaig arribar al llit? No recordo res.
Et vas quedar torrada ahir.
Estàvem parlant al cotxe.
Sí, estaves marejada, te'n recordes?
-No. -Esclar que no.
Estaves borratxíssima.
No, me'n recordaria. Què em va passar?
Vam venir a casa, et vas adormir i et vaig ficar al llit.
És tot mentida, com sempre.
És perquè no et vaig dir que sortia amb algú?
-No ho entenc. -Menteixes.
I el pitjor és que et penses que m'ho creuré.
Almenys no m'humiliïs, calla.
Fa anys que desapareixes i apareixes com un fantasma.
Em pensava que potser anaves amb la gent equivocada,
però qui ets?
En què t'has convertit?
Em volies fora de la teva vida?
-No. -Doncs ho has aconseguit.
Sara.
En podem parlar, sisplau?
Sisplau, espera.
No em tornis a buscar.
CONVOCATÒRIA A L'AEROPORT 8:00
8 ANYS ABANS
CONNEXIÓ ENCRIPTADA
Què passa?
Hola.
M'acaben d'ascendir a operativa.
Bé, ja has acabat la teva instrucció i estàs preparada per entrar en acció.
És d'això que et volia parlar.
M'han convocat per a una missió urgent.
I…
No ho sé, avui al quarter general hi havia un ambient estrany.
Crec que passarà alguna cosa grossa.
Només sé que l'Enrico Zani dirigirà la missió
i on tindrà lloc.
Estigues preparada i envia'm la ubicació.
Ens mobilitzarem per atacar-los.
D'acord. I com he d'actuar?
Ara ets una agent de Manticore. Actua com a tal.
D'acord.
Adeu.
Enrico, estem a quatre minuts.
Tot a punt.
No ens han dit res.
-Hem de saber res? -Hem de fer una entrega.
D'acord, i?
Només ens heu de cobrir.
Matteo, ens han bloquejat.
-Qui és? -No ho sé.
És un blindat. Té una arma remota.
Prepareu-vos.
Recordeu la instrucció.
Tothom fora dels cotxes!
Va!
3-0-8, protegeix el paquet.
Eh!
AVÍS ELIMINAR
OBJECTIU NO AUTORITZAT
-3-0-8, queda't amb el paquet. -D'acord.
Enemic abatut.
Us aturarem.
Matteo, era Citadel, ens han descobert.
No sé com ens han localitzat, però afanyeu-vos.
-Podrien tornar a atacar. -Rebut.
4-0-1, el paquet està bé?
-Intacte. -Vine aquí.
Hi ha un equip en camí per netejar això, espereu-los.
Què hi fas, aquí?
Sicília està preciosa ara.
Ah, sí?
Els Magnano volien parlar amb algú de la família.
Em diran on és en Weber i tu l'aniràs a buscar.
D'acord.
Hi ha un petit detall: l'he d'agafar viu.
Tota missió té un marge d'error.
Haurà de semblar inevitable.
-I hauré de portar les proves a en Matteo. -Se'ns acudirà alguna cosa, segur.
No és el teu problema.
Si el capturem viu, dirà el meu nom.
Sí, però tenim un tracte.
Diana, t'han instruït perquè pensis el pitjor i desconfiïs.
Te'n pots oblidar per un dia?
Avui hem de treballar junts.
Si actues així, em poses molt nerviós.
-Molt nerviós? -Molt.
Puc fer-ho molt pitjor.
TRAPANI, SICÍLIA
Sr. Zani,
benvingut.
Li puc oferir alguna cosa per beure? Xampany?
Ara no, gràcies.
Esclar. Sisplau, segui.
Així, doncs…
Els hem avisat així que hem notat una presència anòmala al nostre territori.
Ja ho sap,
aquí no passa desapercebuda ni una mosca.
Ni els Tringali.
Tinc entès que aquesta zona la controlaven ells.
Això era abans, sí.
Amb el degut respecte,
els Tringali són la Sicília del passat.
Ells no van descobrir la ubicació del seu home.
Una ubicació que encara no m'ha dit.
He demanat de reunir-me amb vostè
per dir-li que estic a la seva disposició.
Per al que necessiti.
No tenim necessitats que no puguem satisfer sols.
Esclar.
Voldríem que comencessin a col·laborar només amb nosaltres,
de forma permanent.
Miri, l'ambició
és una característica que aprecio,
i també la franquesa.
Ja he escrit que podem obrir un canal de comunicació amb vostès.
I que els franctiradors es retirin.
Estic fent broma.
Si vol que fem el brindis ara…
Esclar.
Així, doncs, on és en Weber?
Era en un edifici abandonat.
A Gibellina.
La ciutat fantasma?
ESCÀNER BIOMÈTRIC
NOTIFICACIÓ DIANA
No tenia l'arma
Pla B
-De debò calia que ho fessis? -Només segueixo el pla.
Creus que funcionarà?
Faig això des dels onze anys.
Quina bona infància.
Ho entenc, però l'ordre era capturar-lo viu.
Preferiries que hagués mort jo?
Esclar que no.
T'estic enviant un vídeo.
Valora-ho tu.
Com va saber en Weber on t'allotjaves?
Esclar, en Magnano.
O un dels Tringali.
-Volien venjar-se pel tracte fallit. -És possible.
No va ser en Magnano.
En Weber li havia hackejat el telèfon i va escoltar la conversa.
-Tu estàs bé? -Ni una esgarrapada.
Per sort, 3-0-8 m'estava cobrint. M'ha salvat la vida.
Però no heu trobat les meitats de l'arma?
No les tenia.
Probablement les va enviar a Alemanya.
Contacta amb mi així que tornis
i felicita l'agent.
-S'ho ha empassat. -L'havíem d'agafar viu.
I recuperar l'arma. En Matteo no ho considerarà una "missió complida".
Tranquil·la,
el meu pare comença a escoltar-me.
I aviat podré fer-te sortir de l'agència.
Si encara ho vols.
Encara ho vull.
Ens veiem a l'aeroport.
No, ens veurem avui al restaurant de l'hotel.
Marxem demà.
Per què?
Perquè som a Sicília,
on hi ha el menjar més bo del món, el mar,
i estem esgotats.
Tu estàs acostumada a arriscar la vida cada dia, però jo no.
I, em sap greu, però, de moment, el cap soc jo.
Ens quedem.
CONTACTES
8 ANYS ABANS
-Sara, va tot bé? -I tu? M'has trucat cinc vegades.
Sí, no em contestaves.
Perdona, tenia revisió.
M'han dit que ja està. Pot néixer en qualsevol moment.
Sou a l'hospital. No us moureu d'allà, oi?
Hem vingut a casa a agafar la bossa, però ara hi tornarem.
No, no, Sara.
-No, què? -No, vull dir…
Espereu-me allà.
Vinc a buscar-vos, no et preocupis.
Però espera'm allà.
-Estàs bé? -Sí, Sara, estic bé.
És que…
Què és això? Què és aquest soroll?
Diana, què ha passat?
El número que ha marcat no està disponible en aquest moment.
Aquestes són imatges en directe de la Piazza del Duomo.
Sabia que volien donar un cop important, però no creia que arribarien tan lluny.
Fa uns instants, hi ha hagut una explosió violenta al Duomo de Milà…
Ho hauria d'haver impedit.
-Has fet el que has pogut. -No ha servit de res.
I ara com he de tornar amb ells?
I fingir ser una d'ells? Com?
-Ho pots fer. -No, vull sortir.
-No, Diana, escolta'm… -Treu-me d'allà.
-Aguanta una mica més. -No.
Diana, el nostre director de Tecnologia
està desenvolupant una nova arma per localitzar tots els seus agents.
Saps què significa?
Els podríem eliminar d'un sol cop.
-Quan estarà llesta? -Aviat.
Fins llavors, has d'aguantar.
Ets els nostres ulls a dins de Manticore.
No volem que facin més massacres, oi?
Hem de saber per què ho han fet.
Un gest tan impactant.
Per desviar l'atenció d'una altra cosa.
Intenta descobrir de què.
Diana.
No estàs sola, som al teu costat.
Per tu.
Perquè aviat no tinguis més missions.
T'envejo una mica.
Per què?
Quan tot hagi acabat, podràs fer el que vulguis.
Ser qui vulguis, anar on vulguis…
Què és el primer que faries?
Fer les paus amb ma germana.
Intentar explicar-li per què he estat absent tots aquests anys.
Ens hem barallat aquest matí.
L'Enrico i jo sempre ens barallàvem.
Te'n recordes, del meu germà?
Abans de morir, l'últim que li vaig dir va ser:
"No tinc res a dir-te. "
Va ser el dia de l'atemptat al Duomo.
En aquella ocasió, no ho vaig poder arreglar.
Però tu tens temps.
La Sara t'adora, va estar parlant de tu tota l'estona.
-Que sempre arribo tard, oi? -No.
Em va dir que tu vas tenir cura d'ella,
que sense tu no se n'hauria sortit.
I que no hi ha ningú més intel·ligent.
-Te'n fots, de mi? -No.
-Sí. -No.
Ho vas fer molt bé, per cert.
Al sopar.
Si no haguessis estudiat el meu expedient, hauria estat un desastre!
Vaig fer els deures.
Tu què faries si sortissis de Manticore?
No en tinc ni idea.
No m'ho he plantejat mai.
Vaig entrar a Manticore amb 19 anys.
-I n'estava orgullós. -Esclar.
No m'imaginava en què es convertiria.
El meu pare em va vendre un munt de promeses.
Era tot mentida.
Al principi era una bonica utopia,
però mai vam arribar a ser el que havíem de ser.
Tu què volies que fos?
Una garantia… de seguretat, de pau.
Una guia per a la gent.
Estàs segur que la gent vol que la guiïn?
Si ara ho preguntessis a ells,
probablement et dirien que no, però s'estarien enganyant.
La veritat és que estem perduts sense un líder.
I en això, Citadel s'equivocava.
No hi estàs d'acord, oi?
-La meva opinió no compta. -Per mi sí.
A Manticore, ningú diu mai el que pensa.
Potser l'única que ho fa és la meva mare,
però fins i tot ella ha d'anteposar la família.
A vegades, penso…
Que no tens ningú al costat.
Vaig accedir a ajudar-te perquè ets la primera persona real que conec.
-Ballem? -No.
-Va. -No, no, no.
-No, no. -Va.
-No, no ballo. -Sí.
I tant, no, jo tampoc.
No tinc idea de ballar.
-Sisplau. -Va, t'ho demano per favor.
Em fa vergonya.
De debò?
Ei.
-Diana. -Perdona.
No, perdona, he de… He de marxar, perdona.
-Diana. -No, perdona.
Disculpa'm.
Espera, Diana.
-Tingui. -El seu cotxe està a punt.
Espero la meva companya.
Ha marxat d'hora aquest matí.
Recorda què li vaig dir?
La malaltia és provocada
per la desconnexió entre les accions i les emocions,
exacerbada per situacions d'estrès.
Ahir vaig tenir un atac sense motiu.
Sempre hi ha un motiu.
No estava vivint una situació d'estrès.
I què sentia en aquell moment?
Sí.
Esperava que em truquessis.
Acabo de tornar.
Vine, t'he d'ensenyar una cosa.
He parlat amb la Cécile.
Sap això d'en Weber.
Hem recuperat la seva confiança.
Podria endur-me tot el mèrit,
però ha estat gràcies a la nostra agent.
Vas fer bé de triar-la, doncs. 3-0-8.
És la millor operativa que tenim.
Heu fet una bona feina.
Aquest vídeo és impecable, per ser fals.
Però no és culpa teva, el vídeo és perfecte.
Jo ho sabia des que vau marxar, que no portaríeu en Weber.
Què és això?
La meitat alemanya de l'arma.
Diana.
Com heu pogut pensar que éreu més llestos que jo?
Tu i 3-0-8.
On és ella?
Ja no farà més mal.
A L'EPISODI SEGÜENT
[en anglès] Deixem de banda les nostres diferències.
[en anglès] Deus voler alguna cosa a canvi.
-El meu pare ens ha descobert. -Em mataran.
El nostre fill no arriscarà la vida per Manticore.
És una guerra, t'agradi o no.
Tens 15 segons per explicar-me el pla.
Subtítols: Nahuel Martino González
Supervisor creatiu Guillermo Parra